Ixef amezwaru Tasleḍt n yiman aglam arusrid, amaru ur t-id-yettak ara qbala, imeɣri mi ara yeqqar aḍris, ad t-id ifhem sdeffir n yineḍruyen-is.« ma yella d aglam arusrid, d afham ara nefhem amek igga uwadem seg udiwenni, neɣ seg uglam n wadeg 19 ». Daɣen SALHI Mohand Akli yefka-as tabadut nniḍen i uglam, yessegezi-d s telqayt aglam usrid d uglam arusrid: « amaru issemras sin n yiberdan i wakken ad d-yeglem (Ad d-iwessef) awadem : aglam usrid d uglam arusrid. Ittili uglam d usrid mi ara yilin isalen, yettak-iten-id umsawel qbala mebla tuzzya deg wawal ad yefhem umeɣri, ma d aglam arusrid, ittili deg yiferdisen niḍen n uḍris n tsiwelt neɣ deg uglam n wadeg akk d tigawin n uwadem : d afham ara yefhem win yeqqaren lewsayef n uwadem s lewsayef n wadeg anda yettili neɣ s wayen ixeddem20 ».